《浮邱社怀赵太史》
明代·谢元光

仙邱寂寞寄遥天，金马南驰岂偶然。紫府片时开草径，沧江三偶已桑田。

融融春色迁莺里，焯焯祥光北斗边。老我丹砂惭未就，登临长诵白云篇。

作者简介：谢元光，字愧吾。番禺人。明世宗嘉靖三十四年（一五五五）举人，官永宁知州、广西上石西州知州。清光绪《广州府志》卷一二○有传。